
	[bookmark: _Hlk50661741]        (protokols Nr. ; .p)



[bookmark: _Hlk50661646][bookmark: _Hlk50665340]Par iekšējā normatīvā akta “Gulbenes novada pašvaldības līdzfinansējuma piešķiršanas kārtība biedrību, nodibinājumu un reliģisko organizāciju ārvalstu finanšu instrumentu un valsts budžeta konkursu finansēto projektu ieviešanai” izdošanu

Pamatojoties uz 2024.gada 27.decembrī Gulbenes novada pašvaldības domes ar sēdes lēmumu Nr.GND/2024/820 (protokols Nr.22; 70.p.) apstiprināto Gulbenes novada attīstības programmu 2025.-2030.gadam (turpmāk – Programma), Programmas Rīcības plānu 2025.-2030.gadam un Programmas Investīciju plānu 2025.-2027.gadam un Programmā noteikto Vidējā termiņa prioritātes “VTPE3. Efektīva un uz sadarbību vērsta publiskā pārvalde” rīcības virziena “RVE3.2. Uz sadarbību vērstas pašvaldības iestādes” uzdevumu “UE3.2.2. Veicināt sadarbību ar lokālām, reģionālām, nacionālām un starptautiskām organizācijām” un, lai noteiktu vienotus kritērijus Gulbenes novada pašvaldības līdzfinansējuma piešķiršanai biedrībām, nodibinājumiem un reliģiskajām organizācijām ārvalstu finanšu instrumentu un valsts budžeta konkursu finansētos projektos, nodrošinot Gulbenes novada pašvaldības finanšu līdzekļu racionālu un efektīvu izlietošanu Gulbenes novada attīstības veicināšanai, Gulbenes novada pašvaldības Centrālās pārvaldes Attīstības un iepirkumu nodaļa ir izstrādājusi un virza apstiprināšanai Gulbenes novada pašvaldības domei noteikumus “Gulbenes novada pašvaldības līdzfinansējuma piešķiršanas kārtība biedrību, nodibinājumu un reliģisko organizāciju ārvalstu finanšu instrumentu un valsts budžeta konkursu finansēto projektu ieviešanai”.
Ņemot vērā augstāk minēto un pamatojoties uz Pašvaldību likuma 50.panta pirmo daļu, kas nosaka, ka dome un pašvaldības administrācija iekšējos normatīvos aktus izdod likumā noteiktajā kārtībā, Valsts pārvaldes iekārtas likuma 72.panta pirmās daļas 2.punktu, kas nosaka, ka ministru kabinets, Ministru kabineta loceklis, atvasinātas publiskas personas orgāns vai iestādes vadītājs izdod iekšējos normatīvos aktus pats pēc savas iniciatīvas savas kompetences jautājumos, un Gulbenes novada pašvaldības domes apvienotās Attīstības un tautsaimniecības komitejas un Finanšu komitejas sēdes ieteikumu, atklāti balsojot: “Par” ( ), “Pret”, “Atturas”, “Nepiedalās”, Gulbenes novada pašvaldības dome NOLEMJ:
IZDOT iekšējo normatīvo aktu “Gulbenes novada pašvaldības līdzfinansējuma piešķiršanas kārtība biedrību, nodibinājumu un reliģisko organizāciju ārvalstu finanšu instrumentu un valsts budžeta konkursu finansēto projektu ieviešanai” (pielikumā).

Gulbenes novada pašvaldības domes priekšsēdētāja vietnieks		G.Babris




Pielikums Gulbenes novada pašvaldības domes 
2026.gada 29.oktobra lēmumam Nr. GND/2026/____

Iekšējie NOTEIKUMI

2026.gada 29.oktobrī	            				Nr.GND/IEK/2026/___

Gulbenes novada pašvaldības līdzfinansējuma piešķiršanas kārtība biedrību, nodibinājumu un reliģisko organizāciju ārvalstu finanšu instrumentu un valsts budžeta konkursu finansēto projektu ieviešanai
Izdoti saskaņā ar 
Pašvaldību likuma 50. panta pirmo daļu, 
Valsts pārvaldes iekārtas likuma 72. panta pirmās daļas 2. punktu

I. Vispārīgie jautājumi
1. Noteikumi nosaka kārtību, kādā Gulbenes novada pašvaldība (turpmāk – Pašvaldība) līdzfinansē biedrībām, nodibinājumiem un reliģiskajām organizācijām (turpmāk – Pretendenti) ārvalstu finanšu instrumentu un valsts budžeta konkursu (turpmāk – Fondu) finansētos projektus un kārtību, kādā kontrolē līdzfinansējuma izlietojumu.
2. Noteikumu mērķis ir noteikt vienotus kritērijus Pašvaldības līdzfinansējuma piešķiršanai Pretendentiem, nodrošinot Pašvaldības finanšu līdzekļu racionālu un efektīvu izlietošanu Gulbenes novada attīstības veicināšanai.
3. Noteikumos lietotie termini:
3.1. sabiedriskā labuma darbība, kā to definē Sabiedriskā labuma organizāciju likums, ir tāda darbība, kas sniedz nozīmīgu labumu sabiedrībai vai kādai tās daļai, it sevišķi, ja tā vērsta uz labdarību, cilvēktiesību un indivīda tiesību aizsardzību, pilsoniskas sabiedrības attīstību, izglītības, zinātnes, kultūras un veselības veicināšanu un slimību profilaksi, sporta atbalstīšanu, vides aizsardzību, palīdzības sniegšanu katastrofu gadījumos un ārkārtas situācijās, sabiedrības, it īpaši trūcīgo un sociāli mazaizsargāto personu grupu sociālās labklājības celšanu;
3.2. sabiedriskā labuma projekts ir projekts, kas paredz sabiedriskā labuma darbības, kurā plānotajam mērķim nav komerciāla rakstura, kurš nav kvalificējams kā valsts vai pašvaldības atbalsts un par kura rezultātu netiek prasīta samaksa;
3.3. Pašvaldības līdzfinansējums ir Gulbenes novada pašvaldības domes (turpmāk – Dome) katrā konkrētā budžeta gadā piešķirtie finanšu līdzekļi Pretendentu projektu līdzfinansējumam.
4. Kopējo pieejamo finansējuma apjomu katru gadu nosaka atbilstoši Pašvaldības kārtējā gada budžetā paredzētajam finansējumam, ko norāda pēc budžeta pieņemšanas informatīvā paziņojumā Pašvaldības mājas lapā un informatīvajā izdevumā.
5. Ņemot vērā Pašvaldības budžetā paredzētā finansējuma apjomu, Dome var ar lēmumu noteikt konkrētajā budžeta gadā atbalstāmo projektu virzienu prioritātes.
6. Uz Pašvaldības līdzfinansējumu no Pašvaldības budžeta līdzekļiem var pretendēt Pretendents, kas izturējis Fondu programmu konkursu un ieguvis apstiprinājumu saņemt finansējumu no šīm programmām sabiedriskā labuma projekta vai tā aktivitāšu ieviešanai Gulbenes novada administratīvajā teritorijā un kuram ir nepieciešams nodrošināt līdzfinansējumu Fondu finansētā projekta realizācijai.
II. Finansēšanas mērķis un uzdevumi
7. Pašvaldības līdzfinansējumu piešķir, lai atbalstītu Pretendentus tiem nepieciešamā līdzfinansējuma nodrošināšanā Fondu programmu finansētu sabiedriskā labuma projektu ieviešanai, tādējādi veicinot Pretendentu aktivitāti uz sabiedriskā labuma darbībām vērstu projektu vai to aktivitāšu realizēšanā Gulbenes novada administratīvajā teritorijā.
8. Pašvaldības līdzfinansējums nepiešķir:
8.1. projektiem vai to aktivitātēm, kas neatbilst šī Pašvaldības līdzfinansējuma piešķiršanas mērķim;
8.2. Pretendentu uzturēšanas (darbības) izmaksu segšanai, t.sk. Pretendentu administrācijas izdevumiem un darbinieku atlīdzībai;
8.3. nekustamā īpašuma iegādei;
8.4. pabalstiem, dāvanām, balvām, ziediem vai citiem maksājumiem, kas nav uz autoratlīdzības vai uzņēmuma līguma pamata, privātpersonām;
8.5. politiskiem, reliģiskiem vai militāriem pasākumiem, mītiņiem, gājieniem, protesta akcijām;
8.6. saviesīgiem pasākumiem;
8.7. jau notikušu projektu vai to aktivitāšu apmaksai;
8.8. projektam, kas jau atbalstīts citā Pašvaldības izsludinātā konkursā (aktivitātē);
8.9. projektam vai tā aktivitātēm, kurām nepieciešamo pašu ieguldījumu pilnā apmērā nodrošina cits piesaistītais finansējums.
9. Pašvaldības līdzfinansējums nepiešķir Pretendentam, kurš:
9.1. termiņā nav iesniedzis atskaiti par iepriekš piešķirtā Pašvaldības līdzfinansējuma izlietojumu vai būtiski pārkāpis tā saņemšanas līguma nosacījumus;
9.2. Pašvaldības līdzfinansējuma saņemšanai sniedzis nepatiesas ziņas;
9.3. ir nodokļu vai citu maksājumu parādnieks pret valsti vai Pašvaldību.
III. Pašvaldības līdzfinansējuma apjoms
10. Pretendents Pašvaldības līdzfinansējumu vienam projektam var pieprasīt līdz 10% no projekta attiecināmo izmaksu summas, nepārsniedzot 3500,00 EUR (trīs tūkstoši pieci simti euro, 00 centi).
11. Pretendents kalendārā gada ietvaros var pieprasīt Pašvaldības līdzfinansējumu neierobežota skaita projektiem, bet kopējais Pašvaldības līdzfinansējums vienam Pretendentam viena Pašvaldības budžeta gada ietvaros nevar pārsniegt 5000,00 EUR (pieci tūkstoši euro, 00 centi).

IV. Pieteikumu iesniegšanas kārtība un iesniedzamie dokumenti
12. Pretendents Pašvaldības līdzfinansējuma pieteikuma (turpmāk – Pieteikums) dokumentus var iesniegt personīgi vai nosūtot pa pastu Pašvaldībai, Ābeļu ielā 2, Gulbenē, Gulbenes novadā, LV-4401 vai uz Pašvaldības elektroniskā pasta adresi: dome@gulbene.lv vai eAdresi, parakstot tos ar drošu elektronisko parakstu.
13. Pretendents Pašvaldībai iesniedz šādus dokumentus:
13.1. aizpildīta Pieteikuma veidlapa (1.pielikums);
13.2. Valsts ieņēmumu dienesta elektroniskajā deklarēšanas sistēmā sagatavotās de minimis uzskaites veidlapas izdruka vai Pieteikuma veidlapā norādīta sistēmā izveidotās un apstiprinātās de minimis veidlapas identifikācijas numurs;
13.3. Fonda programmas oficiāla lēmuma vai dokumenta ar visiem tā pielikumiem, kas apliecina Fonda programmas finansējuma piešķiršanu projekta ieviešanai, finansētās projekta aktivitātes, Fonda piešķirtā finansējuma apjomu un nepieciešamo līdzfinansējuma apjomu, kopiju.
14. Pretendents atbild par sniegto ziņu patiesumu.
15. Saņemtos Pretendenta Pieteikuma dokumentus Pašvaldība atpakaļ neizsniedz.
V. Pieteikumu izvērtēšana un līdzfinansējuma piešķiršana
16. Pieteikuma izskatīšanas laikā Pašvaldība ir tiesīga pārbaudīt iesniegtās informācijas patiesumu un pieprasīt Pretendentam papildu informāciju vai precizējumus, kā arī Pieteikuma prezentēšanu.
17. Pieteikumu izskata viena mēneša laikā no visu nepieciešamo dokumentu iesniegšanas dienas.
18. Pieteikumu, kas neatbilst šo noteikumu prasībām un/vai kura Pretendents tam norādītajā termiņā nenovērš trūkumus, vai neiesniedz pieprasīto informāciju, nevērtē.
19. Dome izvērtē saņemtos pieteikumus un pieņem vienu no šādiem lēmumiem:
19.1. piešķirt Pašvaldības līdzfinansējumu pilnā apmērā;
19.2. piešķirt Pašvaldības līdzfinansējumu daļējā apmērā;
19.3. noraidīt Pieteikumu un Pašvaldības līdzfinansējumu nepiešķirt.
20. Pašvaldība nodrošina lēmuma par Pašvaldības līdzfinansējuma sniegšanu pieņemšanas atklātumu, kā arī vienlīdzīgu un taisnīgu attieksmi Pieteikumu izskatīšanas procesā.
VI. Atbalstīto projektu realizēšana
21. Pozitīva lēmuma gadījumā Pašvaldība slēdz līdzfinansējuma līgumu ar Pretendentu par līdzfinansējuma piešķiršanu, līgumā nosakot līdzfinansējuma izlietojuma mērķi, saņemšanas kārtību un kārtību, kādā iesniedzama līdzfinansējuma izlietojuma atskaite (2.pielikums).
22. Pretendents veic publicitātes pasākumus, nodrošinot iespējami plašāku sabiedrības informētību par Pašvaldības atbalstīto projektu, obligāti norādot atsauci uz Pašvaldību.
23. Pašvaldībai ir tiesības pārbaudīt piešķirtā Pašvaldības līdzfinansējuma izlietošanu jebkurā projekta realizācijas posmā, kā arī prasīt, lai Pretendents atgriež līdzfinansējumu vai tā daļu, ja Projekts nav realizēts vai realizēts daļēji.
24. Pretendenta Pašvaldības līdzfinansējuma izlietojuma atskaiti ņem vērā, izskatot jautājumu par Pašvaldības līdzfinansējuma piešķiršanu nākamajam Pretendenta Pieteikumam.
VII. Noslēguma jautājums
25. Iekšējie noteikumi stājas spēkā 2027. gada 1. janvārī.

Gulbenes novada pašvaldības domes priekšsēdētāja vietnieks		G.Babris



[bookmark: _Hlk101800895]1.pielikums
Gulbenes novada pašvaldības domes 29.10.2026. iekšējiem noteikumiem “Gulbenes novada pašvaldības līdzfinansējuma piešķiršanas kārtība biedrību, nodibinājumu un reliģisko organizāciju ārvalstu finanšu instrumentu un valsts budžeta konkursu finansēto projektu ieviešanai”

Pašvaldības līdzfinansējuma pieteikuma veidlapa

1. Pretendents
	Pretendenta  nosaukums
	

	Pretendenta reģistrācijas Nr.
	

	Valsts ieņēmumu dienesta Elektroniskās deklarēšanas sistēmā izveidotās un apstiprinātās de minimis veidlapas identifikācijas numurs, ja Pieteicējs veic saimniecisko darbību (sniedz maksas pakalpojumus, tirgo preces u.tml.)
	

	Norēķinu rekvizīti 
(banka, bankas konta Nr.)
	

	Pretendenta  paraksttiesīgā persona
(vārds, uzvārds)
	

	amats
	

	Pretendenta juridiskā adrese
	
	LV- 

	Pretendenta  faktiskā adrese
(aizpildīt tikai tad, ja adrese atšķiras no reģistrētās  adreses)
	
	LV- 


	Tālrunis 
	
	E-pasts
	

	
Projekta īstenošanas laiks   
no    __________________ 
līdz  __________________                 


	
	

	[bookmark: _Hlk87367592]Pieprasītais Pašvaldības līdzfinansējums
	EUR
	

	Projekta kopējās attiecināmās izmaksas
	EUR
	

	
	



2. Projekta nosaukums
	

           




3. Projekta mērķis
	





4. Projekta aktivitātes un paredzamie rezultāti
	





5. Projekta mērķauditorija
	




6. Plānotie projekta publicitātes pasākumi
	





7. Projekta sasaiste ar spēkā esošo Gulbenes novada ilgtspējīgas attīstības stratēģiju un/vai Gulbenes novada attīstības programmu 
	




8. Cita informācija, ko Pretendents uzskata par būtisku 
	






	20
	
	.gada
	
	.
	
	
	

	
	
	
	
	
	
	
	(paraksts)*



* Pašrocīgs paraksts nav nepieciešams, ja dokuments parakstīts ar drošu elektronisku parakstu, kas satur laika zīmogu.


	
Iesniegumā iesniegtos personas datus Gulbenes novada pašvaldība (turpmāk – Pašvaldība) izmantos, lai identificētu iesnieguma iesniedzēju un izskatītu iesniegumu saskaņā ar Iesniegumu likuma 3.panta otro daļu un nodrošinātu komunikāciju ar iesnieguma iesniedzēju.
Pašvaldībai ir tiesības sniegtās informācijas patiesumu pārbaudīt tai pieejamajās valsts informācijas sistēmās.
Personas datu glabāšanas ilgums tiek noteikts saskaņā ar Pašvaldības apstiprinātu lietu nomenklatūru. 
Papildu informāciju par personas datu apstrādi Pašvaldībā var iegūt Pašvaldības Privātuma politikā Pašvaldības mājaslapā https://www.gulbene.lv/lv/privatuma-politika 







2.pielikums
Gulbenes novada pašvaldības domes 29.10.2026. iekšējiem noteikumiem 
“Gulbenes novada pašvaldības līdzfinansējuma piešķiršanas kārtība biedrību, 
nodibinājumu un reliģisko organizāciju ārvalstu finanšu instrumentu 
un valsts budžeta konkursu finansēto projektu ieviešanai”
APSTIPRINU
	__________________________________ 
(Gulbenes novada pašvaldības 
atbildīgās personas par līdzekļu izlietojuma 
amats, vārds, uzvārds un personiskais paraksts*)

20__. gada ____________________
ATSKAITE


Pašvaldības līdzfinansējuma saņēmēja nosaukums, reģistrācijas numurs, adrese
	




Projekta nosaukums
	




Projekta mērķis
	




Projekta izmaksas
	Kopējās izmaksas, EUR
	Attiecināmo izmaksu summa, EUR
	Fondu finansējums, EUR
	Pašvaldības līdzfinansējums, EUR
	Līdzfinansējuma saņēmēja finansējums, EUR

	

	
	
	
	



Projekts realizēts (atzīmē atbilstošo un paskaidro, ja nav realizēts vai realizēts daļēji)
 Pilnībā
 Daļēji _____________________________________________________________________________
 Nav realizēts _____________________________________________________________________________

Informācija par projekta publicitāti (Aprakstīt, kur tika veikta informācijas izvietošana par projektu. Norādīt saites uz vietnēm, ja publikācijas ir elektroniskas. Pievienot kopijas pielikumā, ja publikācijas ir drukātos materiālos.)
	





Pielikumā:
 Noslēguma maksājuma pieprasījums vai gala atskaite Fondam un Fonda informatīvs paziņojums par maksājuma pieprasījuma vai atskaites apstiprināšanu uz ___ lapām
 Projekta publicitātes kopijas (ja attiecināms) ____ lapām
Ar savu parakstu apliecinu, ka visas sniegtās ziņas ir patiesas un Pašvaldības līdzfinansējums izlietots atbilstoši mērķim.
___________________________________________________________________
Paraksttiesīgās personas vārds, uzvārds, paraksts*
* Pašrocīgs paraksts nav nepieciešams, ja dokuments parakstīts ar drošu elektronisku parakstu, kas satur laika zīmogu.

